Test sinovlari ikki smenada tashkil etiladi. Foto: Kun.uz Talabalar o‘qishini xorijiy davlatlardagi oliy ta’lim muassasalaridan, shuningdek O‘zbekistondagi xorijiy va nodavlat OTMdan davlat OTMga ko‘chirish bo‘yicha test sinovlari 16 avgust kuni bo‘lib o‘tadi. Test sinovlari ikki smenada tashkil etilib: 1-smenada 08:00 dan 11:00 ga qadar;  1-smenada 15:00 dan 18:00 ga qadar bo‘lib o‘tadi. Test sinovlari 2 ta mutaxassislik va 3 ta majburiy fan bo‘yicha o‘tkaziladi hamda talabgorlarga mutaxassislik fanlarida 30 tadan, majburiy fanlarda 10 tadan jami 90 ta test topshirig‘i va ularni ishlash uchun 3 soat vaqt beriladi. Talabgorlar test sinovida ishtirok etish uchun ruxsatnomani Bilimni baholash agentligining my.uzbmb.uz saytidan olishi mumkin. Talabgorlar test sinovi o‘tkaziladigan binoga belgilangan vaqtdan kamida 1 soat oldin pasport (ID-karta) va ruxsatnoma bilan kelishlari lozim.